CELEX: 62011CN0312
Language: da
Date: 2011-06-20 00:00:00
Title: Sag C-312/11: Sag anlagt den 20. juni 2011 — Europa-Kommissionen mod Den Italienske Republik

30.7.2011   
            
            
               DA
            
            
               Den Europæiske Unions Tidende
            
            
               C 226/19
            
         Sag anlagt den 20. juni 2011 — Europa-Kommissionen mod Den Italienske Republik
   (Sag C-312/11)
   2011/C 226/36
   Processprog: italiensk
   
      Parter
   
   
      Sagsøger: Europa-Kommissionen (ved J. Enegren og C. Cattabriga, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sin forpligtelse til korrekt og fuldstændigt at gennemføre artikel 5 i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (1), idet den ikke har pålagt alle arbejdsgivere en pligt til at foretage tilpasninger i rimeligt omfang for alle handicappede.
            
         
               —
            
            
               Republikken Italien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               Den Italiensk Republik har tilsidesat sin pligt til korrekt og fuldstændigt at gennemføre artikel 5 i Rådets direktiv 2000/78/EF artikel 5 af 27. november 2000 om generelle rammebestemmelser om ligebehandling med hensyn til beskæftigelse og erhverv, idet den ikke har pålagt alle arbejdsgivere en pligt til at foretage tilpasninger i rimeligt omfang for alle handicappede.
            
         
               2)
            
            
               Den pågældende bestemmelse pålægger medlemsstaterne en almindelig pligt til at foretage tilpasninger i rimeligt omfang for at give en handicappet adgang til beskæftigelse, til at udøve den eller have fremgang i den eller for at give vedkommende adgang til uddannelse. Disse tilpasninger skal under overholdelse af proportionalitetsprincippet og på grundlag af de konkrete omstændigheder vedrøre alle handicappede, samtlige aspekter ved arbejdsforholdet og samtlige arbejdsgivere.
            
         
               3)
            
            
               I den italienske lovgivning er der ikke tegn på foranstaltninger, der gennemfører en sådan almindelig pligt. Der foreligger ganske vist en række bestemmelser i lov nr. 68/1999, som i visse henseender omfatter garantier og lempelser, der ligefrem går videre end foreskrevet ved direktivets artikel 5. Disse garantier og lempelser omfatter imidlertid ikke alle handicappede, forpligter ikke alle arbejdsgiverne, angår ikke samtlige aspekter ved arbejdsforholdet eller har udelukkende et programindhold.
            
         
      (1)  EFT L 303, s. 16.